पाएं अपने शहर की ताज़ा ख़बरें और फ्री ई-पेपरडाउनलोड करें
सीएचसी परिसर में रविवार को एंटीजन किट से 41 लोगों की जांच की गई। इसमें 10 व्यक्ति कोरोना संक्रमित पाए गए। प्रखंड क्षेत्र में कोरोना संक्रमितों की संख्या बढ़कर 189 हो गई है। रविवार को हुई जांच में विशनपुर कोड़लाही वार्ड नंबर-छह से 32 वर्षीय युवक, पथराहा वार्ड- 11 से 17 वर्षीय किशोर की रिपोर्ट पॉजिटिव आई। वहीं सुखासन वार्ड नंबर-आठ की 65 वर्षीय बुजुर्ग महिला, रानीपट्टी वार्ड नंबर-पांच की 36 वर्षीय महिला, कुमारखंड वार्ड नंबर- 13 के 36 वर्षीय युवक की रिपोर्ट भी पॉजिटिव आई। जबकि भतनी वार्ड-10 के 40 वर्षीय युवक व वार्ड नंबर- चार से 80 वर्षीय बुजुर्ग भी कोरोना संक्रमित मिले। सरहद वार्ड नंबर-चार के 30 वर्षीय युवक, टिकुलिया वार्ड नंबर-10 की 30 वर्षीय महिला और जदिया थाने के रधुनाथपुर वार्ड नंबर-आठ की 45 वर्षीय महिला का रिपोर्ट कोरोना संक्रमित आई। शनिवार को भी मिले थे 9 कोरोना संक्रमित वहीं शनिवार को प्रखंड क्षेत्र मेें नाै लोग कोरोना संक्रमित पाए गए थे। कोविड सैंपल संग्रह टीम के कर्मी देव कुमार देवता ने बताया कि रविवार को कुमारखंड सीएचसी में कैंप लगाकर 41 लोगों की एंटीजन किट से जांच की गई। जिसमें 10 लोगों की रिपोर्ट पाॅजिटिव आई। उन्होंने बताया कि 37 लोगों का सैंपल आरटीपीसीआर जांच के लिए मधेपुरा मेडिकल कॉलेज अस्पताल भेजा गया है।
दो दिन में मिले तीन नए मरीज
पुरैनी | प्रखंड क्षेत्र में कोरोना संक्रमित मरीजों की संख्या में लगातार बढ़ोतरी हो रही है। शनिवार एवं रविवार को प्रखंड क्षेत्र में तीन व्यक्तियों की रिपोर्ट पाॅजिटिव आई। अब संक्रमितों की संख्या 45 हो गई है। स्वास्थ्य प्रबंधक अरुण कुमार से मिली जानकारी अनुसार शनिवार को कुल 30 लोगों की एंटीजन जांच की गई। जिसमें दो व्यक्ति लोग संक्रमित पाए गए। रविवार को 59 लोगों का एंटीजन जांच की गई। जिसमें एक व्यक्ति कोरोना संक्रमित पाया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn